Skutvik

Skutvik (lulesamisk: Skutvijkka) er et sted i Hamarøy kommune i Nordland som har 212 innbyggere (2011).SSB: Statistikkbanken 02.01.10 (Folkemengde etter alder, kjønn, sivilstand og statsborgerskap) 04317 Grunnkrets 18490112Den 1. januar 2002 mistet Skutvik statusen som tettsted ettersom befolkningen har sunket til under 200. Egen statistikk blir derfor ikke ført for selve Skutvik. Stedet ligger lengst sørvest på halvøya Hamarøya, med Økssundet i vest og sør. Nord for Skutvik ligger den sørlige delen av Hamarøytindan, med Salen, Dalsfjellet, Sørtinden og Vågsfjellet.

Selve bygda ligger i et terreng med knauser og lave topper som danner naturlige grenser for bebyggelsen, mens øst for bebyggelsen er et flatere myrlandskap, og de to naturreservatene Steinslandsosen og Steinslandsvatnet. 

Fire kilometer sørøst for Skutvik ligger grenda  Nes, med Nesstraumen, som knytter Kaldvågfjorden til Sagfjorden. Der er også registrert 29 gravhauger til sammen, hvorav de fleste er datert til yngre steinalder.Brekmoe, Lisa: Fortellinger om fortiden - En analyse av kulturminneoppfatninger i marginale kystsamfunn i Nordland (Masteroppgave i arkeologi ved Universitetet i Tromsø) side 30-31. Besøkt 11. mai 2011 5,5 kilometer nord for Skutvik ligger også de avfolkede, og veiløse, gårdene på Sørdal hvor deler av filmatiseringen av Knut Hamsuns «Landstrykere» ble gjort.

Skulpturgruppen «Stella Maris» på Skutvik er en del av Skulpturlandskap Nordland.

 Næringsliv og offentlige tjenester 
Skutvik har barnehage og barneskole, overnattingsbedrift, campingplass, elektronikkforretning, regnskapskontor, bilverksted og lakseslakteri. Den tidligere lokalbutikken med post ble nedlagt ved utgangen av 2011, og en ny lokalbutikk ble startet opp 30. juni 2012. Tidligere bankfilial. 

 Samferdsel 
Skutvik er endepunktet på fylkesvei 81, som knyttes til europavei 6 på  Ulvsvåg. I sommersesongen er det daglige fergeforbindelser til Skrova og Svolvær i Lofoten, og stedet har daglige anløp av hurtigbåtforbindelsen Nordlandsekspressen mellom Svolvær og Bodø.

Fergeforbindelsen mellom Skutvik og Svolvær hadde oppstart i 1963, og var frem til åpningen av Lofotens fastlandsforbindelse i 2007, en viktig innfallsport for biltrafikk fra sør til Lofoten. I november 2007 reiste rundt 150 personer fra Skutvik med ferga, med støtteoppmøter i Skrova og Svolvær, i protest mot en nedlegging av sambandet,Avisa Nordland: Fergeaksjon, an.no. Besøkt 11. mai 2011. og det ble åpnet for to års prøvedrift i 2008 og 2009. Samferdselsdept. st.prp nr. 1 (2008–2009), programområde 22, programkategori 13.70 , regjeringen.no. Besøkt 11. mai 2011.  

Etter 2009 har sambandet vært under en konstant trussel om nedleggelse, og det ble driftet de siste årene med redusert kapasitet og frekvens frem til en endelig nedleggelse av helårssambandet den 30. august 2014.Lofotposten 1. september 2014. Slutt på helårsdrift for Skutvikferga. Besøkt 19. september 2014. Sommeren 2014 hadde sambandet en vekst i antall kjøretøy på 42 prosent sammenlignet med 2013, og en økning på tretten prosent for de syv første månedene.Lofotposten 6. september 2014, Skutvikferga med formidabel vekst. Besøkt 19. september 2014.

Etter åpningen av Steigentunnelen i 1990 ble det fra politisk hold i Steigen jobbet for å få fergesambandet mellom Svolvær og Skutvik lokalisert til Mortensstrand. I 1996 avgjorde  samferdselsminister Kjell Opseth at fergetrafikken fortsatt skulle gå over Skutvik. I forbindelse med dette fikk en liten plass ved fergeleiet navnet «Opseths plass». I et av programmene i TV-serien «Norsk attraksjon», som ble sendt i januar 2012, var «Opseths plass», og historien rundt, en av attraksjonene.

Fra 1957 til 1990 var det også fergerforbindelse fra Skutvik til Bogøy i Steigen.

 Referanser 

 Eksterne lenker 

 Skutvik.com

Kategori:Bosetninger i Hamarøy
Kategori:Fergesteder i Nordland
Kategori:Nordlandsekspressens anløpssteder
Kategori:Bygder og grender i Nordland